ZUMARRAGAKO UDALA

	

2024-2025 ikasturtean Haurtzaindegi, Haur  Hezkuntzan (1. eta 2. zikloak), Lehen hezkuntzan eta DBHn (1. eta 2. zikloan) matrikulatutako Zumarragako landa guneetan bizi diren ikasleak garraiatzeko banan banako diru-laguntzak emateko oinarri espezifikoak.



1. XEDEA. 

 Deialdi honen helburua Zumarragako landa guneetan bizi diren ikasleak Urretxu eta Zumarragan dauden Ikastetxeetara joan- etorrietako gastuak ordaintzeko emango diren laguntzak arautzea da.



2. ONURADUNAK.

2.1- Laguntza jaso ahal izango dute 2024-2025 ikasturtean Haurtzaindegi, Haur  Hezkuntzan (1. eta 2. zikloak), Lehen hezkuntzan eta DBHn (1. eta 2. zikloan) matrikulatutako eta landa guneetako baserrietatik ikastetxeetara joan etortzen diren ikasleak..


3. ESKAERAK ETA AURKEZTEKO EPEAK


Aurkezten diren laguntza eskabideak, Udalak egindako eskabide ereduaren arabera aurkeztuko dira. Eskabidea interesdun guztiei emango zaie, udaletxean nahiz diru-laguntzen tramite administratiboaren ardura duten udaleko sail eta bulegoetan. Modu berean, Udalaren web orrian aurkitu ahal izan dezakete interesdunek aipatu eskabide-orria eta udal plataforma elektronikoan ere bai.


Aipatu eskabide eredu hori elkarte edo entitate eskatzailearen pertsona ordezkariak edo erantzuleak beteko du.

39/2015 Legeak, urriaren 1ekoak, Administrazio Publikoen Administrazio Prozedura Erkidearenaren 14.2 a) artikuluan xedatutakoaren arabera, Zumarragako udaleko erregistro elektronikoaren bidez soilik (https://uzt.gipuzkoa.eus/PortalV/7.00/Default.aspx?idayto=80&=&idioma=eu-ES ) aurkeztuko dira eskaerak eta dagokion gainerako dokumentazioa,



Eskaera eta dokumentazio osagarria, salbuespen modura, paperean Udaleko Erregistro Orokorrean herritarrak hartzeko ordutegiaren barruan edo korreo zertifikatu bidez aurkezteko aukera izango da.

Eskabideak 30 laneguneko epean aurkeztu behar dira, deialdia Gipuzkoako Aldizkari Ofizialean argitaratu eta hurrengo egunetik kontatzen hasita.


4. AURKEZTU BEHARREKO AGIRIAK

Eskaerekin batera Oinarri Arau Orokorraren 6. artikuluko atalean zehaztutako dokumentazioa aurkeztuko da, eta horrez gain  baita ondoren zehazten den dokumentazioa ere:

a) 2024-25 ikasturtean Urretxu-Zumarragako Haurtzaindegi, Haur  Hezkuntzan (1. eta 2. zikloak), Lehen hezkuntzan eta DBHn (1. eta 2. zikloan) matrikulatuta egotearen ziurtagiria. 

b) Ikaslea baserritik ikastetxera eramateko ibilgailu partikularra erabiltzen duelaren zinpeko agiria


Eskabidearekin batera, Zumarragako Udalak ezarrita dituen diru-laguntza programak arautzen dituzten Oinarri Orokorretako 6. artikuluan zerrendatutako dokumentazioa aurkeztu beharko da (2023ko otsailaren 10eko Gipuzkoako Aldizkari Ofiziala, 28. zb.).

Horren haritik, eta aipatu artikuluak jasotzen duen bezala, Zumarragako Udalak honako baldintza hauek egiaztatuko ditu ematen dituen dirulaguntzak eskuratu ahal izateko, NISAEren, datuen elkarreragingarritasunerako plataforman:

-	Pertsona eta/edo entitatearen nortasun-datuen kontsulta eta egiaztapena.

-	Gizarte Segurantzarekiko betebeharrak egunean dituela egiaztapena.

-	Foru Ogasunekiko zerga betebeharrak egunean dituela egiaztapena.

Udalak berak zuzenean ofizioz jasoko ditu Zumarragako Udalaren zergen eta zehapenen ordainketan egunean egoteari buruzko datuak, baita udalerrian erroldatuta egotearen datuak ere.


Interesdunak Zumarragako Udala NISAE  elkarreragingarritasunerako  plataformatik beste Administrazio Publikoetan berak aurkeztu dituen datuak eskuratzeko aukerari uko egiteko eskubidea dauka (Administrazio Publikoen Administrazio Prozedura Erkidearen 39/2015 Legearen 28.2 artikulua).

Kasu horretan, interesdunak ukatze horren arrazoiak justifikatu beharko lituzke eta dagozkion datuak edo dokumentuak aurkeztu (2016/679 (EB) Araudia, Datuen Babeserako 21. artikulua).


Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio, 39/2015 Legeak, urriaren 1ekoak, 68.1 artikuluan ezarritakoari jarraiki, hamar eguneko epean akats horiek zuzentzeko; eta adieraziko zaio, hori egin ezean, eskaeran atzera egin duela ulertuko dela, aipatu legearen 21.1 artikuluan aurreikusitako baldintzetan.


Udal zerbitzu bakoitzak eskaera ebaluatu eta erabakia hartzeko beharrezkotzat jotzen duen dokumentazio eta informazio osagarri oro eskatu ahal izango dio eskatzaileari.


5. ERABAKIA

Eskaerak Nekazaritza Batzordeak izapidetuko ditu.



6. ESKAERAK BALORATZEKO IRIZPIDEAK

Diru-laguntzak ematerakoan ondorengo irizpideak kontutan hartuko dira:

- Baserritik Ikastetxera dagoen distantzia kilometroko 10 puntu.

7. AURREKONTUA

7.1.- 2025ko Deialdi honetan zehazten diren dirulaguntza 2.410,00€takoa da eta  Nekazaritza Batzordearen aurrekontuko 315-0317.480.326-00.02 Baserriko eskola-umeentzako dirulaguntzak 


 7.2.-Aurrekontu kopuru hori mugatua izango da eta ezin izango da urtealdian bertan handitu.


8. JUSTIFIKAZIO ETA ORDAINKETA FORMA ETA EPEAK

Izendatu diren diru-laguntzen ordainketa aldi batean egingo da.  

9 JAKINARAZPENA

Deialdiaren ebazpena Gipuzkoako Aldizkari Ofizialean argitaratuko da, 39/2015 Legea, urriaren 1ekoa, Administrazio Publikoen Administrazio Prozedura Erkidearenak, 45.1.b) artikuluan ezarritakoaren arabera.
Argitalpen horrek banakako jakinarazpena ordeztuko du eta, argitalpen egunaren biharamunetik hasita, jakinarazpena egintzat joko da lege ondorio guztietarako.
